**ÎN ATENȚIA ANGAJATORILOR CU ANGAJAȚI CARE AU BENEFICIAT DE ȘOMAJ TEHNIC**

**Pentru reactualizarea calității de asigurat pentru angajații care au beneficiat de**

**șomaj tehnic, vă rugăm să aveți în vedere urmatoarele:**

**În Declarația 112 aferentă lunii aprilie 2020, angajații au fost raportați fără sumă reținută la fond sănătate (asemenea situației în care persoana este în concediu fără plată), motiv pentru care calitatea de asigurat a fost închisă automat cu data de 31.03.2020.**

**Din acest motiv, angajații figurează neasigurați în sistemul de asigurări sociale de sănătate.**

**În măsura în care angajații au fost în șomaj tehnic reglementat de OUG 30/2020 actualizat, pentru corectie, vă rugăm modificati în D112, câmpul ”data intrare in categoria de asigurat” la ziua următoare închiderii (01.04.2020), pentru a asigura continuitatea asigurării.**

**Este suficientă o D112 rectificativă pentru ultima lună.**

**Subliniem că informația ”data intrare in categoria de asigurat” din D112 este numai pentru sistemul de sănătate, potrivit prevederilor Ordinului MF nr. 1942/2020, anexa nr.6-secțiunea Anexa nr. 1.2 - Anexa asigurat.**

**Până la integrarea informațiilor corectate trimise prin D112 (2-3 zile lucrătoare), vă rugăm să eliberați angajaților adeverințe de asigurat – conform anexa nr. 2 din Ordinul CNAS nr.1549/2018 actualizat,**

**NUMAI DACĂ aceștia au nevoie de servicii medicale, medicamente, concedii medicale în intervalul de 2-3 zile lucrătoare până la actualizarea automată prin rectificarea declarațiilor 112, conform celor de mai sus.**

Anexa nr.2 din Ordinul CNAS nr. 1549/2018:

 Denumirea angajatorului ........................................

 Cod fiscal (CUI/CNP angajator/persoană fizică) .................

 Nr. de înregistrare la registrul comerţului ....................

 Nr. de înregistrare ...... din data de ............................

**ADEVERINŢĂ**

 Prin prezenta se certifică faptul că domnul/doamna ............................................, CNP/CIS\*) ......................................, act de identitate ...... seria ...... nr. ..............., eliberat de .................... la data de ....................., cu domiciliul în ......................................., str. ........................................ nr. ......, bl. ....., ap. ....., sectorul/judeţul ................................., are calitatea de salariat începând cu data de ......................... .

 Persoana mai sus menţionată figurează în evidenţele noastre cu următorii coasiguraţi (soţ/soţie, părinţi, aflaţi în întreţinere):

 1. nume, prenume ...................................., CNP ......................................;

 2. nume, prenume ...................................., CNP ......................................;

 3. nume, prenume ...................................., CNP ...................................... .

 Prezenta adeverinţă are o perioadă de valabilitate de 30 de zile lucrătoare de la data emiterii.

 Sub sancţiunile aplicate faptei de fals în acte publice, declar că datele din adeverinţă sunt corecte şi complete.

Reprezentant legal,

.................................

------------

 \*) CIS reprezintă numărul unic de identificare din sistemul de asigurări de sănătate, atribuit de către casele de asigurări de sănătate conform legii persoanelor din statele membre ale Uniunii Europene, Spaţiului Economic European şi din Confederaţia Elveţiană, care îndeplinesc condiţiile de lucrător frontalier şi desfăşoară o activitate salariată sau independentă în România şi care rezidă în alt stat membru în care se întorc, de regulă, zilnic ori cel puţin o dată pe săptămână, precum şi coasiguraţilor (părinţii/soţul/soţia) aflaţi în întreţinerea acestora, înscriindu-se cifrele cu aliniere la dreapta.